**R O M Â N I A**

**JUDETUL VRANCEA PROIECT**

**CONSILIUL JUDEŢEAN**

**HOTĂRÂREA nr.**

**din \_\_\_\_\_\_\_\_\_\_\_\_\_ 2023**

**privind:**aprobarea documentației pentru reluarea procedurii competitive de atribuire a Contractelor de delegare a gestiunii Serviciului public de transport județean de persoane prin curse regulate, în aria teritorială de competență a UAT Județul Vrancea, pentru loturile nr.3, nr.27 și nr.28 neatribuite în cadrul procedurii competitive anterioare

**Consiliul Județean Vrancea,**

- **văzând****:**

**-** referatul Serviciului control, managementul calității și transport nr. 9532/03.06.2025 privind aprobarea documentației pentru reluarea procedurii competitive de atribuire a Contractelor de delegare a gestiunii Serviciului public de transport județean de persoane prin curse regulate, în aria teritorială de competență a UAT Județul Vrancea, pentru loturile nr.3, nr.27 și nr.28 neatribuite în cadrul procedurii competitive anterioare;

**- ținând cont de:**

- Hotărârea Consiliului Județean Vrancea nr. 259/23.11.2021 privind actualizarea anexelor 1, 2 și 3 la Hotărârea Consiliului Județean Vrancea nr. 233/21.10.2021 privind aprobarea Studiului de oportunitate în vederea stabilirii modalității de atribuire a serviciului public de transport județean de persoane prin curse regulate în aria teritoriala de competență a UAT Județul Vrancea și a programului de transport public județean de persoane prin curse regulate 2022–2028;

- Hotărârea Consiliului Județean Vrancea nr. 133/07.06.2023 privind modificarea anexelor 1, 2 și 3 la Hotărârea Consiliului Județean Vrancea nr. 259 din 23 noiembrie 2021 privind aprobarea Studiului de oportunitate, în vederea stabilirii modalității de atribuire a serviciului public de transport județean de persoane prin curse regulate în aria teritorială de competență a UAT Județul Vrancea și a Programului de transport public județean de persoane prin curse regulate 2022-2028;

- Raportul Procedurii de atribuire a contractelor de delegare a gestiunii serviciului public județean de transport de persoane prin curse regulate, în aria teritorială de competență a județului Vrancea, nr. 15803/03.09.2024 și Avizul conform necondiționat nr. 10408/14012/DGCECMSS/CM1057416/04.09.2024 emis de Agenția Națională pentru Achiziții Publice (A.N.A.P.);

- Notificare de încetare a contractului de delegare nr. 23365/30.12.2024, înregistrată sub nr. 3002/19.02.2025, pentru lotul nr.3;

- Notificare de încetare a contractului de delegare nr. 23387/30.12.2024, înregistrată sub nr. 3003/19.02.2025, pentru lotul nr.28;

- Sentința civilă nr. 110/27.03.2025 a Tribunalului Vrancea și Decizia civilă nr. 10/03.06.2025 a Curții de Apel Galați, ambele pronunțate în dosarul nr. 300/91/2025;

- Hotărârea Consiliului Local al Municipiului Focșani nr. 154/28.05.2025 pentru modificarea și completarea Hotărârii Consiliului Local al Municipiului Focșani nr. 94/2010 privind înființarea stației terminus (capăt de traseu , terminal) în Autogara Focșani din str. Mărășești nr.72 pentru operatorii de transport public de călători județean, interjudețean și internațional, precum și stabilirea rutelor de deplasare ale acestora cu stații de oprire pe raza Municipiului Focșani;

- **luând în considerare** prevederile:

- Regulamentului (CE) nr. 1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70 ale Consiliului, cu modificările și completările ulterioare;

- art. 21 alin. (1) lit. b) și alin. (2), art. 23, alin. (1) și alin. (2), art. 231 alin. (1) și alin. (2), art.28 alin. (1) lit. a) din Legea nr. 92/2007 a serviciilor de transport public local, cu modificările și completările ulterioare;

- art.8 alin.(3) lit. d), d1), i), și art.22 alin.(2) lit. b) și alin.(3) din Legea nr.51/2006 a serviciilor comunitare de utilității publice, republicată;

- Ordinului comun nr. 131/1401/2019 al președintelui Autorității Naționale de Reglementare pentru Serviciile Comunitare de Utilități Publice și al președintelui Agenției Naționale pentru Achiziții Publice privind documentele standard și contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unitățile administrativ-teritoriale, realizat cu autobuze, troleibuze și/sau tramvaie;

- Ordinului nr. 972/2007 pentru aprobarea Regulamentului-cadru pentru efectuarea transportului public local și a Caietului de sarcini-cadru al serviciilor de transport public local;

- Ordinului nr. 272/2007 pentru aprobarea Normelor-cadru privind stabilirea, ajustarea și modificarea tarifelor pentru serviciile publice de transport local și județean de persoane;

- Ordonanței de Guvern nr. 27/2011 privind transporturile rutiere, cu modificările și completările ulterioare;

- Legii nr.99/2016 privind achizițiile sectoriale, cu modificările și completările ulterioare;

- Hotărârii Guvernului nr. 394/2016 pentru aprobarea Normelor metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achizițiile sectoriale, cu modificările și completările ulterioare;

- Legii nr. 52/2003 privind transparența decizională în administrația publică, republicată;

**- în baza** art. 173 alin. (1) lit. d), alin. (5) lit. m) din OUG nr. 57/2019 privind Codul administrativ, cu modificările și completările ulterioare;

- **în temeiul** art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

**HOTĂRĂŞTE:**

**Art.1.** Se aprobă documentația pentru reluarea procedurii competitive de atribuire a Contractelor de delegare a gestiunii Serviciului public de transport județean de persoane prin curse regulate, în aria teritorială de competență a UAT Județul Vrancea, pentru loturile nr.3, nr.27 și nr.28 neatribuite în cadrul procedurii competitive anterioare, astfel:

a) Formularele tipizate, care vor fi utilizate pentru atribuirea Contractului de delegare a gestiunii serviciului public de transport județean de persoane prin curse regulate în aria teritorială de competență a UAT Județul Vrancea, conform **Anexei nr. 1**, parte integrantă a prezentei hotărâri;

b) Programul de transport public județean de persoane prin curse regulate, conform **Anexei nr. 2**, parte integrantă a prezentei hotărâri;

c) Graficele de circulație pentru fiecare traseu din Programul de transport public județean de persoane prin curse regulate, Conform **Anexei nr. 3**, parte integrantă a prezentei hotărâri;

d) Criteriile de calificare și selecție a ofertelor, conform **Anexei nr. 4**, parte integrantă a prezentei hotărâri;

e) Factorii de evaluare aferenți criteriului de atribuire și ponderea acestora, conform **Anexei nr. 5**, parte integrantă a prezentei hotărâri;

f) Contractul-cadru de delegare a gestiunii serviciului public de transport persoane în aria teritorială de competență a U.A.T. Județul Vrancea , conform **Anexei nr. 6**, parte integrantă a prezentei hotărâri;

g) Valorile estimate pe loturi ale contractelor, conform **Anexei nr. 7**, parte integrantă a prezentei hotărâri;

h) Coeficienții α (Alpha) de ajustare pozitivă sau negativă, a tarifului mediu km/loc Tm (km/loc), conform **Anexei nr. 8**, parte integrantă a prezentei hotărâri;

i) Caietul de sarcini al serviciului de transport public județean de persoane prin curse regulate, conform **Anexei nr. 9**, parte integrantă a prezentei hotărâri;

j) Regulamentul pentru efectuarea transportului public județean de persoane prin curse regulate, conform **Anexei nr. 10**, parte integrantă a prezentei hotărâri.

**Art.2.** ModificareaAnexei nr. 1 la Hotărârea Consiliului Județean Vrancea nr. 259/23.11.2021 privind "actualizarea anexelor 1, 2 și 3 la Hotărârea Consiliului Județean Vrancea nr. 233/21.10.2021 privind aprobarea Studiului de oportunitate în vederea stabilirii modalității de atribuire a serviciului public de transport județean de persoane prin curse regulate în aria teritoriala de competență a UAT Județul Vrancea și a programului de transport public județean de persoane prin curse regulate 2022–2028 și modificată prin Hotărârea Consiliului Județean Vrancea nr. 133/07.06.2023, în ceea ce privește loturile nr. 3, nr.27 și nr.28, conform **Anexei nr. 11**, parte integrantă a prezentei hotărâri;

**Art.3.** Se aprobăatribuireaîn gestiune delegată a serviciului public de transport public județean de persoane prin curse regulate în aria teritorială de competență a UAT Județul Vrancea pe o perioada de 5 ani, respectiv 2025-2030, pentru loturile nr. 3, nr.27 și nr.28;

**Art.4.** Prevederile prezentei hotărâri vor fi duse la îndeplinire de către președintele Consiliului Județean Vrancea, prin aparatul de specialitate și vor fi comunicate celor interesați de către secretarul general al județului, prin Serviciul administrație publică, Monitor Oficial Local și arhivă din cadrul Direcției Juridice și Administrație Publică.

**Președintele**

**Consiliului Județean Vrancea**

**Nicușor HALICI**

**Avizat,**

**Secretar general al județului**

**Raluca Dan**